ચીવટાઈપૂર્વક કામ કરવા ટેવાયેલા જતીન શાહનું સ્થાન પાલિકાના મિ.પરફેક્ટનિસ્ટ ઇજનેર તરીકેનું રહ્યું હતું. 1987માં પાલિકાની નોકરીમાં ડે.ઇજનેર તરીકે જોડાયા પછી પહેલાં તેમણે ડ્રેનેજ વિભાગની કામગીરી સંભાળી હતી. ત્યારે પાલિકાની કપરી આર્થિક સ્થિતિ વખતે વર્લ્ડ બેંકની 31 કરોડ રૂપિયાની ગ્રાંટ મેળવી આપી હતી. એટલું જ નહીં પહેલી વખત શહેરમાં વરસાદી ગટરનો માસ્ટરપ્લાન તૈયાર કરાવવામાં મુખ્ય ભૂમિકા ભજવી હતી.